Doupov

eta|maldekstra|Monaĥeja preĝejo (A. Lewý 1896)
eta|maldekstra|Doupov sur bildkarto el la jaro 1941
Doupov (germane: Duppau) estis urbo en Ĉeĥio, en distrikto Kadaň en nordokcidenta Bohemio en montaro Doupova montaro, pereinta en la jaro 1953 sekve de fondo de armea ekzerceja spaco Hradiště. Sed partoj de urba konstruareo ekzistis ankoraŭ en la dua duono de la 1960-aj jaroj. Ĝia nuligita katastra teritorio ensumigis partojn de sekvaj modernaj katastraj teritorioj: Bražec u Hradiště, Doupov u Hradiště, Radošov u Hradiště, Tureč u Hradiště, Žďár u Hradiště. Ĝia konstruareo etendiĝis sur kunfluejo de rojo Pustý potok kun rojo Liboc; tra la katastro de la urbo trafluas ankaŭ rojo Luční potok.

 Historio 
La unua skribmencio pri la vilaĝo devenas el la jaro 1012.
eta|maldekstra|Ĉeĥa erinaco el Doupov en lapidario en Vintířov
Laŭ topografio el la jaro 1907 de Batovec Doupov estis urbo 578 metroj super maro, sur areo 709 hektaroj, kun 267 domoj kaj 1621 loĝantoj, el kiuj estis 1606 germanoj.

En la urbo finis loka fervojo de kompanio Kadaňské místní dráhy el Vilémov u Kadaně.

Fine de majo kaj komence de junio de 1945 estis en keloj de gimnazio post kruela torturado mortpafitaj aŭ alie mortigitaj kvardek germanoj (per la nomo estas konataj dudek viktimoj, ekz. membroj de profesoraro). Tombo estas troviĝonta sur lerneja ludejo. Post ellandigo de germana loĝantaro oni ne sukcesis enloĝigi la urbon, ties malkreskadon finigis la establo de armea ekzerceja spaco Hradiště en la jaro 1953, kiu signifis definitivan pereon de la urbo kaj juĝejan distrikton Doupov.

Antaŭ sia nuligo najbaris kun Doupov katastraj teritorioj Oleška, Prachomety, Řednice, Trmová, Víska kaj Zakšov.

 Loĝantaro 
+ Evoluo de nombro de loĝantoj kaj domoj en Doupov 1869  1880  1890  1900  1910  1921  1930  1950 Loĝantoj 1752  1722  1591  1621  1637  1605  1524  588 Domoj 245  260  261  267  276  269  272  272

 Naskiĝintoj 
 Vincenz Brehm (1879–1971), aŭstra biologo
 Viktor Karell (1898–1979), verkisto, germanisto
 Richard Schwager (1822–1880), pentristo
 Anton Josef Klement Edler von Clement (1701–1783), fondinto de ĉi tiea gimnazio
 Christian Julius Schierl von Schierendorff (1661–1726), ĉambelano de viena korto

Kategorio:Pereintaj urboj en Ĉeĥio
Kategorio:Pereintaj setlejoj en distrikto Karlovy Vary
Kategorio:Armea spaco Hradiště
Kategorio:Pereintaj setlejoj en Doupova montaro